Lancashire

| Sijainti | 
Luoteis-EnglantiEnglantiYhdistynyt kuningaskunta |
| Pääkaupunki | 
PrestonView and modify data on Wikidata  |
| Pinta-ala | 
3 080 km2 (2016)View and modify data on Wikidata  |
| Hallinnolliset osat | 
West Lancashire (d)Prestonin kaupunki (d)Chorley (d)Hyndburn (d) (käännä suomeksi)Ribble Valley (d) (käännä suomeksi)Rossendale (d)Burnley (d) (käännä suomeksi)Blackpool (d) (käännä suomeksi)Blackburn with Darwen (d)Fylde (d)Lancaster (d) (käännä suomeksi)Pendle (d)South Ribble (d)Wyre (d) (käännä suomeksi)View and modify data on Wikidata  |
| Väkiluku | 
1 520 000 as. (2020)View and modify data on Wikidata  |
| Asukastiheys | 
493 as./km2 (2020) |
| Kumppanuus | 
PerpignanView and modify data on Wikidata  |
| NUTS | 
UKD4View and modify data on Wikidata  |
| Verkkosivusto | 
www.lancashire.gov.ukView and modify data on Wikidata  |

Kartta

|  |  |
| --- | --- |
| Koordinaatit | 
53° 48′ P, 2° 36′ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lancashire** [ˈlæŋkəʃər] on hallinnollinen, muodollinen ja historiallinen kreivikunta Luoteis-Englannissa Irlanninmeren rannalla. Hallinnolliseen kreivikuntaan kuuluu kaksitoista hallintopiiriä ja sen keskuksena toimii Prestonin kaupunki; muodolliseen kreivikuntaan luetaan niiden lisäksi itsenäiset Blackburn with Darwenin ja Blackpoolin yhtenäishallintopiirit. Vuonna 2020 muodollisen kreivikunnan alueella arvioitiin elävän noin 1 520 000 ihmistä.

Teollinen vallankumous 1800-luvulla toi Lancashireen vaurautta: kaivos- ja puuvillateollisuus kukoistivat ja satamat olivat merkittäviä ulkomaankaupan keskuksia. Vuonna 1971 Lancashiressä oli yli 5 miljoonaa asukasta, joten se oli Yhdistyneen kuningaskunnan väkirikkain kreivikunta. Vuoden 1974 hallinnonuudistuksessa kreivikunnasta kuitenkin irrotettiin Merseysiden ja Suur-Manchesterin metropolikreivikunnat, jolloin sen väkiluku laski roimasti. Nykyisin Lancashiressä valmistetaan autoja ja lentokoneita.

Hallinto
--------

Lancashiren kreivikunnantalo Prestonissa.
Lancashiren hallinnollisen kreivikunnan keskuksena toimii Prestonin kaupunki, jossa sijaitsevassa kreivikunnantalossa valtuusto kokoontuu. Vuonna 2017 valitussa kreivikunnanvaltuustossa on 84 valtuutettua, joista 45 kuuluu konservatiivipuolueeseen, 30 työväenpuolueeseen ja 4 liberaalidemokraatteihin. Kreivikunnan vastuulla ovat muun muassa sosiaali- ja terveyspalvelut, peruskoulutus, tiehuolto ja kirjastot, kun taas yksittäiset hallintopiirit vastaavat jätehuollosta, kaavoituksesta, pysäköinnistä ja virkistyspalveluista alueellaan.

Blackburn with Darwenin yhtenäishallintopiirin valtuusto kokoontuu Blackburnin kaupungissa. Vuonna 2019 valitussa piirivaltuustossa on 51 valtuutettua, joista 33 kuuluu työväenpuolueeseen, 12 konservatiivipuolueeseen ja 2 liberaalidemokraatteihin. Blackpoolin yhtenäishallintopiirin valtuusto kokoontuu Blackpoolin kaupungissa. Vuonna 2019 valitussa piirivaltuustossa on 42 valtuutettua, joista 23 kuuluu työväenpuolueeseen ja 15 konservatiivipuolueeseen. Yhtenäishallintopiirit vastaavat alueellaan samoista palveluista kuin Lancashiren hallinnollinen kreivikunta ja hallintopiirit muualla kreivikunnassa.

Lordiluutnantti Charles Kay-Shuttleworth on edustanut Ison-Britannian kuningatarta Lancashiressä tammikuusta 1997 lähtien.

### Osa-alueet

Lancashiren muodollinen kreivikunta muodostuu seuraavista neljästätoista osa-alueesta, joista Blackburn with Darwen ja Blackpool toimivat itsenäisesti ja kaksitoista muuta hallintopiiriä yhteistyössä kreivikunnan hallinnon kanssa:

Lancashiren aluehallinto1. taso: Hallintopiirit2. taso: Kunnat

| Hallinnon taso | Väkiluku (2020) | Lähde | Kartalla |
| --- | --- | --- | --- |
| Lancashiren kreivikunta: | 1 230 000 |  | 1–2, 4–12, 14 |
|  | Lancasterin kaupunki \* | 148 000 |  | 1 |
| Wyren kaupunkipiiri \* | 113 000 |  | 2 |
| Fylden kaupunkipiiri \* | 81 000 |  | 4 |
| Prestonin kaupunki \* | 144 000 |  | 5 |
| Ribble Valleyn kaupunkipiiri \* | 62 000 |  | 6 |
| South Ribblen kaupunkipiiri \* | 111 000 |  | 7 |
| Hyndburnin kaupunkipiiri \* | 81 000 |  | 8 |
| Burnleyn kaupunkipiiri \* | 89 000 |  | 9 |
| Pendlen kaupunkipiiri \* | 92 000 |  | 10 |
| West Lancashiren kaupunkipiiri \* | 114 000 |  | 11 |
| Chorleyn kaupunkipiiri \* | 119 000 |  | 12 |
| Rossendalen kaupunkipiiri \* | 71 000 |  | 14 |
| Blackpoolin kaupunkipiiri \*\* | 138 000 |  | 3 |
| Blackburn with Darwenin kaupunkipiiri \*\* | 150 000 |  | 13 |
| \* Hallintopiiri\*\* Yhtenäishallintopiiri |

Hallintopiirit jakaantuvat edelleen 240 kuntaan *(civil parish)*, joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.

Väestö
------

Vuonna 2020 Lancashiren muodollisessa kreivikunnassa oli noin 1 520 000 asukasta ja seuraavat yli 20 000 asukkaan asutuskeskukset:

| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Blackpool | Blackpool | 145 000 |  |
| Blackburn | Blackburn with Darwen | 121 000 |  |
| Preston | Preston | 100 000 |  |
| Burnley | Preston | 84 000 |  |
| Bamber Bridge | South Ribble | 69 000 |  |
| Lancaster | Lancaster | 53 000 |  |
| Lytham St. Annes | Fylde | 44 000 |  |
| Leyland | South Ribble | 40 000 |  |
| Chorley | Chorley | 39 000 |  |
| Accrington | Hyndburn | 37 000 |  |
| Fulwood | Preston | 36 000 |  |
| Skelmersdale | West Lancashire | 35 000 |  |
| Morecambe | Lancaster | 34 000 |  |
| Nelson | Pendle | 32 000 |  |
| Darwen | Blackburn with Darwen | 27 000 |  |
| Ormskirk | West Lancashire | 26 000 |  |
| Fleetwood | Wyre | 26 000 |  |
| Rawtenstall | Rossendale | 24 000 |  |

Tunnukset
---------

### Lippu

Lancashiren lipussa on keltaisella pohjalla punainen ruusu (ilmeisesti gallianruusu), kreivikunnan vanha symboli. Ensimmäisenä ruusun otti tunnusmerkikseen Edmund Kyyryselkä (1245–1296), kuningas Henrik III:n poika ja ensimmäinen Lancasterin herttua, ja hänen jälkeläisensä vakiinnuttivat sen Lancasterien aatelissuvun tunnukseksi. Ruusujen sodan (1455–1485) jälkeen Henrik VII yhdisti Lancasterien punaisen ruusun sodan hävinneiden Yorkien valkoiseen ruusuun ja loi näin Tudor-ruusun, josta tuli koko Englannin symboli. Nähtävästi vasta tämän jälkeen Lancasterien ruususta tuli Lancashiren kreivikunnan tunnus. 1800-luvulla ruusu ilmestyi sotilaallisiin kunniamerkkeihin ja kaupunkien vaakunoihin kreivikunnassa. Lancashirelle alettiin suunnitella virallista lippua 1990-luvulla, ja se otettiin viralliseen käyttöön 20. marraskuuta 2008.

### Kreivikuntapäivä

Lancashiren kansallispäivää vietetään marraskuun 27. päivä, sillä samana päivänä vuonna 1295 Englannin parlamentti sai kuningas Edvard I käskystä ensimmäiset lancashireläiset edustajat. Päivää vietettiin ensimmäisen kerran vuonna 1996 ja siitä on tullut hyvin suosittu. Päivän aikana ympäri kreivikuntaa kiertää airuita lukemassa Lancashiren päivän julistusta, johon sisältyy kreivikunnan ikiaikaisten rajojen kuuluttaminen.

### Nimikkokukka

Vuonna 2004 Lancashiren nimikkokukaksi valittiin punainen ruusu Plantlife International -järjestön pitämässä yleisöäänestyksessä.

Lähteet
-------

1. 1 2  Lancashire *Encyclopaedia Britannica*. Viitattu 16.10.2020. (englanniksi)
2. 1 2 3 4 5 6 7 8 9 10 11 12 13 14 15 16 17 18  Brinkhoff, Thomas: United Kingdom: Administrative Division (Counties and Districts) - Population Statistics, Charts and Map *City Population*. Viitattu 25.5.2022. (englanniksi)
3. ↑  Cotton times
4. ↑  Lancashire – About High Sheriffs’ Association of England and Wales. Viitattu 17.10.2020. (englanniksi)
5. ↑  The Beginning of the Confusion *Friends of Real Lancashire*. Viitattu 17.10.2020. (englanniksi)
6. ↑  BAE SYSTEMS in Lancashire  2004. Lancashire County Council.  Arkistoitu 8.8.2007. Viitattu 30.9.2007.
7. ↑  How to find us Lancashire County Council. Viitattu 17.10.2020. (englanniksi)
8. ↑  Elections Lancashire County Council. Viitattu 17.10.2020. (englanniksi)
9. ↑  About us Lancashire County Council. Viitattu 17.10.2020. (englanniksi)
10. ↑  What does Lancaster City Council do? Lancaster City Council. Viitattu 17.10.2020. (englanniksi)
11. ↑  Blackburn Town Hall Blackburn with Darwen Borough Council.  Arkistoitu 18.10.2020. Viitattu 17.10.2020. (englanniksi)
12. ↑  Blackburn with Darwen Open Council Data UK. Viitattu 17.10.2020. (englanniksi)
13. ↑  Contact us Blackpool Council. Viitattu 17.10.2020. (englanniksi)
14. ↑  Blackpool Open Council Data UK. Viitattu 17.10.2020. (englanniksi)
15. ↑  Blackburn with Darwen Borough Council Blackburn with Darwen Borough Council. Viitattu 17.10.2020. (englanniksi)
16. ↑  Blackpool Council Blackpool Council. Viitattu 17.10.2020. (englanniksi)
17. ↑  London Gazette, Issue 54654 *thegazette.co.uk*. Viitattu 14.10.2020. (englanniksi)
18. ↑  Lancashire UK Local Councils. Viitattu 17.10.2020. (englanniksi)
19. ↑  All About Local Councils (PDF) (sivut 4–5) The National Association of Local Councils.  Arkistoitu 8.10.2020. Viitattu 17.10.2020. (englanniksi)
20. ↑  Brinkhoff, Thomas: Blackpool (Unitary District, North West England, United Kingdom) - Population Statistics, Charts, Map and Location *City Population*. Viitattu 25.5.2022. (englanniksi)
21. 1 2  Brinkhoff, Thomas: Blackburn with Darwen (Unitary District, North West England, United Kingdom) - Population Statistics, Charts, Map and Location *City Population*. Viitattu 25.5.2022. (englanniksi)
22. 1 2 3 4 5 6 7 8 9 10 11 12 13 14 15  Brinkhoff, Thomas: Lancashire (County, North West England, United Kingdom) - Population Statistics, Charts, Map and Location *City Population*. Viitattu 25.5.2022. (englanniksi)
23. ↑  Lancashire Flag *British County Flags*. Viitattu 14.10.2020. (englanniksi)
24. ↑  Lancashire Day *British County Flags*. Viitattu 14.10.2020. (englanniksi)
25. ↑  Kirby, Alex: UK counties choose floral emblems  5.5.2004. BBC News. Viitattu 14.10.2020. (englanniksi)